text: Haderslev-borgmester tog dobbelt-sprogede by-skilte i egen hånd
  22 april 2015 kl. 04.09
  Haderslev - eller Hadersleben - har som den første by i grænselandet fået et byskilt som på to sprog viser byens navn. Det er borgmester H. P. Geil (V), der har taget sagen i egen hånd og fået opstillet skiltet ved den sydlige indkørsel fra motorvejen, hvor der kommer flest tyskere kørende.
  Skilte på tysk og dansk har længe været almindelige i Nordtyskland, og nu er det første skilt altså sat op i Haderslev.
  Det er borgmester H.P. Geil, der har ladet skiltet sætte op.
  - Vi skulle alligevel have skiftet nyskiltet og så synes jeg, at det kunne være interessant at teste reaktionen. Skiltet blev sat op for en lille uge siden - og først i går kom de første reaktioner, da det tyske mindretals avis Der Nordschleswiger opdagede det nye tosprogede byskilt, siger H.P. Geil til TV SYD onsdag morgen. Borgmesteren orienterede først det øvrige byråd om det dobbeltsprogede byskilt i et brev tirsdag.
  